Fraortes, rei medo

Fraortes, en antigo iraniano Fravartish (𐎳𐎼𐎺𐎼𐎫𐎡𐏁 ), finado en -633, foi, segundo Heródoto, o segundo rei de Media, fillo e sucesor de Deioces.
Traxectoria
Estendeu o seu dominio por Persia e comezou a conquistar outras nacións de Asia. Gobernou vinte e dous anos (sobre 675-653 a.C.) e morreu en combate contra os asirios. Actualmente pénsase que o seu reinado foi máis longo (duns 50 anos, sobre 675 - 625 a.C.)

É identificado ás veces co líder Kashtariti mencionado nas taboíñas cuneiformes, pero a identificación é incerta.

Á súa morte sucedeuno o seu fillo Ciaxares.

Categoría:Reis de Media
Categoría:Historia de Irán
Categoría:Finados en -633